รัฐบาลไทย-ข่าวทำเนียบรัฐบาล-มหาดไทย พัฒนาศักยภาพบุคลากรด้านวิเทศสัมพันธ์จังหวัดชายแดน พร้อมสร้างเครือข่ายการทำงาน เพื่อเพิ่มขีดความสามารถในการขับเคลื่อนยุทธศาสตร์องค์กรสู่อาเซียน
วันอังคารที่ 29 พฤศจิกายน 2559
มหาดไทย พัฒนาศักยภาพบุคลากรด้านวิเทศสัมพันธ์จังหวัดชายแดน พร้อมสร้างเครือข่ายการทํางาน เพื่อเพิ่มขีดความสามารถในการขับเคลื่อนยุทธศาสตร์องค์กรสู่อาเซียน
มหาดไทย พัฒนาศักยภาพบุคลากรด้านวิเทศสัมพันธ์จังหวัดชายแดน พร้อมสร้างเครือข่ายการทํางาน เพื่อเพิ่มขีดความสามารถในการขับเคลื่อนยุทธศาสตร์องค์กรสู่อาเซียน
วันนี้ (28พ.ย. 59) เวลา 13.30 น. ที่ห้องประชุม3ชั้น5อาคารสถาบันดํารงราชานุภาพ กระทรวงมหาดไทยนายชยพล ธิติศักดิ์ รองปลัดกระทรวงมหาดไทย เป็นประธานพิธีเปิดโครงการ “พัฒนาศักยภาพและสร้างเครือข่ายผู้ปฏิบัติงานด้านวิเทศสัมพันธ์ เพื่อเพิ่มขีดความสามารถในการขับเคลื่อนยุทธศาสตร์กระทรวงมหาดไทย”ซึ่งกระทรวงมหาดไทย จัดขึ้นเพื่อเพิ่มพูนองค์ความรู้และทักษะที่จําเป็นในการปฏิบัติงานด้านวิเทศสัมพันธ์ที่เกี่ยวข้องกับการต่างประเทศ กิจการชายแดน และการส่งเสริมความสัมพันธ์กับประเทศเพื่อนบ้าน เพื่อให้ผู้ปฏิบัติงานสามารถปฏิบัติภารกิจในการขับเคลื่อนนโยบายและยุทธศาสตร์ของกระทรวงมหาดไทยได้อย่างมีประสิทธิภาพและเกิดประสิทธิผลสูงสุด โดยผู้เข้าร่วมสัมมนา ประกอบด้วย ผู้ปฏิบัติงานด้านวิเทศสัมพันธ์ในพื้นที่จังหวัดชายแดน31จังหวัด รวมทั้งจังหวัดปัตตานี และจังหวัดภูเก็ต
นายชยพล ธิติศักดิ์ รองปลัดกระทรวงมหาดไทยเปิดเผยว่า ตามที่รัฐบาลได้ให้ความสําคัญต่อการเตรียมความพร้อมสู่ประชาคมอาเซียน และมีนโยบายในการส่งเสริมบทบาทและการใช้โอกาสในประชาคมอาเซียน โดยให้ความสําคัญกับการพัฒนาด่านชายแดน และการเตรียมการด้านทรัพยากรมนุษย์ มีการส่งเสริมด้านการค้า การลงทุน การท่องเที่ยว และการพัฒนาเศรษฐกิจพิเศษของประเทศ รวมถึงการเสริมสร้างความสัมพันธ์ที่ดีกับประเทศเพื่อนบ้านที่มีพื้นที่ชายแดนติดกัน โดยที่งานวิเทศสัมพันธ์หรืองานด้านการต่างประเทศเป็นภารกิจสําคัญประการหนึ่งของกระทรวงมหาดไทย โดยเฉพาะจังหวัดชายแดน ซึ่งมีบทบาทสําคัญในการขับเคลื่อนภารกิจด้านการต่างประเทศ และความสัมพันธ์กับประเทศเพื่อนบ้านในระดับท้องถิ่น ดังนั้น เพื่อให้ผู้ปฏิบัติงานด้านวิเทศสัมพันธ์ในพื้นที่จังหวัดชายแดน สามารถปฏิบัติภารกิจได้อย่างมีประสิทธิภาพ มีทักษะ มีความรู้ความเข้าใจถึงแนวทางการปฏิบัติงานที่เกี่ยวข้องกับภารกิจการต่างประเทศ เช่น ความรู้ความเข้าใจเกี่ยวกับการดําเนินความสัมพันธ์กับประเทศเพื่อนบ้านของกระทรวงมหาดไทย นโยบาย/ยุทธศาสตร์ความมั่นคงแห่งชาติกับประเทศรอบบ้าน การปักปัน/การแก้ปัญหาเขตแดน ตลอดจนการส่งเสริมการพัฒนาเขตเศรษฐกิจพิเศษพื้นที่ชายแดนกระทรวงมหาดไทยจึงได้จัดโครงการพัฒนาศักยภาพและสร้างเครือข่ายเจ้าหน้าที่ผู้ปฏิบัติงานด้านวิเทศสัมพันธ์ เพื่อเพิ่มขีดความสามารถในการขับเคลื่อนยุทธศาสตร์ของกระทรวงมหาดไทยขึ้น ระหว่างวันที่28พฤศจิกายน– 1ธันวาคม2559ณ กระทรวงมหาดไทย และ โรงแรมรอยัลริเวอร์แคว รีสอร์ทแอนด์สปา จังหวัดกาญจนบุรีซึ่งการสัมมนาในครั้งนี้มีทั้งการบรรยายพิเศษ การให้ความรู้ การตอบข้อซักถาม และการแบ่งกลุ่มย่อยเพื่อระดมความคิดเห็น โดยทีมวิทยากรและผู้ทรงคุณวุฒิที่มีความรู้ ความเชี่ยวชาญและมากด้วยประสบการณ์ในด้านการต่างประเทศรวมทั้งจัดให้มีการศึกษาดูงาน ณ สถานที่จริง ที่จุดผ่านแดนถาวรบ้านพุน้ําร้อน อําเภอเมืองกาญจนบุรี จังหวัดกาญจนบุรี(ศึกษาดูงานกระบวนการตรวจคนเข้าเมือง การนําเข้า–ส่งออกสินค้า และโครงการพัฒนาท่าเรือทวาย)
รองปลัดกระทรวงมหาดไทย กล่าวเพิ่มเติมว่าการสัมมนาในครั้งนี้ นอกจากผู้เข้ารับการสัมมนาฯ จะได้รับการพัฒนาความรู้ด้านวิชาการแล้ว ยังเป็นการสร้างเครือข่ายในประสานการทํางานร่วมกัน และเป็นเวทีในการแลกเปลี่ยนประสบการณ์ และสร้างความคุ้นเคยกันระหว่างเจ้าหน้าที่ผู้ปฏิบัติงานด้านวิเทศสัมพันธ์จังหวัดชายแดนในแต่ละพื้นที่ ทั้งในด้านที่ประสบความสําเร็จ และในด้านที่ประสบปัญหา/อุปสรรคในการดําเนินงาน เพื่อใช้เป็นแนวทางในการแก้ไขปัญหาและพัฒนารูปแบบการดําเนินงานให้ดียิ่งๆ ขึ้น ขอให้กําลังใจกับเจ้าหน้าที่ที่ปฏิบัติงานในพื้นที่จังหวัดชายแดนทุกท่าน ที่ได้ร่วมกันสร้างสานสัมพันธ์ในระดับพื้นที่ และจะเป็นกลไกสําคัญในการขับเคลื่อนการดําเนินงานด้านการต่างประเทศของกระทรวงมหาดไทย พร้อมเป็นกําลังในการขับเคลื่อนนโยบายสําคัญต่างๆ ของรัฐบาล ของกระทรวงมหาดไทย และของจังหวัดให้สัมฤทธิ์ผลตามเป้าหมายและเกิดผลสําเร็จอย่างเป็นรูปธรรม.
ครั้งที่ 224/2559